 Ṣe àpilẹkọ àyọkà fún àkòrí yìí: Ọkan lára àwọn ọmọkùnrin Ebenezer Obey jáde láyé. : Ọfọ ṣẹ nílé àgbà ọjẹ akọrin Jùjú, Ajíhìnrere Ebenezer Obey-Fábìyí, pẹlú bí ọkan lára àwọn ọmọ rẹ ọkùnrin, Ọláyínká Ọlálékan ṣe jáde láyé. Aṣojú Obey-Fábìyí, tó jẹ mọníjà rẹ, fìdí ìṣẹlẹ náà múlẹ fún BBC ní òwúrọ ọjọ Ajé, pé lọjọ Ẹtí tó kọjá ni olóògbé Ọláyínká kú. Ìròyìn sọ pé ẹni ọdún méjìdínláàdọta ni olóògbé náà nígbà tó kú. Wọn sì ti sin òkú rẹ ní ọjọ kejì, ọjọ Àbámẹta Ọgbọn-ọnjọ, oṣù Agẹmọ, ọdún 2021. Àmọ títí di àsìkò yìí, a kò tíì le sọ irú ikú tó paá. Bákan náà ni kò dájú pé bàbá rẹ gan-án wà lórílẹ-èdè Nàìjíríà nígbà tí àjálù burúkú náà já lu ilé rẹ. Ìdí ni pé, ní òpin ọsẹ tó kọjá ni gbajúgbajà pásítọ kan tó jẹ ọmọ Nàìjíríà nílẹ gẹẹsì,  Tóbi Adégbóyèga, fi fídíò kan síta, níbi tó ti ń kí Olóyè Obey-Fábìyí káàbọ sílé rẹ. 